अगाडिको आवरण पृष्ठ

बाँदरको यात्रा

लेखकः छबि चौँलागाई

तह ६, कक्षा २

नेपालीजनावरका कथाहरू

१

स्वयम्भूबाट बाँदर तारैतार हिँड्न थाल्यो। मानिसहरू बाँदरलाई देखेर छक्‍क परे। बाँदर देखेर गाडीहरू पनि रोकिए।

२

बाँदर कहिले छतमा हिँड्यो ।

कहिले एउटा रूखबाट अर्को गर्दै हिड्यो। बाँदरलाई देखेर

सडकमा कुकुरहरू भुके।

३

घुम्दाघुम्दै काठमाडौंको एउटा घरमा पुग्यो। घरको झ्यालबाट भित्र चिहायो। भित्र कोही पनि देखेन।

४

बाँदर कोठाभित्र पस्यो। कोठाभित्र अरू धेरै कोठाहरू देख्यो। कोठामा कोही नदेखेर जताततै डुल्न थाल्यो।

५

एउटा कोठामा केरा र सुन्तलाहरू देख्यो। केरा देखेर बाँदर मख्ख पर्‍यो। उसले टेवलमा बसेर केरा खायो ।

६

अर्को कोठामा बाजाहरू देख्यो। उसले बाजा बजाएन। छेउमा ओछ्यान रहेछ। एकछिन ओछ्यानमा सुत्यो।

७

फेरि अर्को कोठामा गयो। त्यहाँ धेरै कपडाहरू देख्यो। उसले टोपी लगाएर मुसुक्‍क हाँस्यो ।

८

कोठामा उसले मोबाइल जस्तो चीज देख्यो। उसले जताततै थिच्यो। एक्‍कासी टिभी खुल्यो। टिभी देखेर दङ्ग पर्‍यो।

९

केही समयपछि घरका मानिसहरू आइपुगे। मानिसहरू डराएर कराए। मानिसहरू देखेर बाँदर पनि डरायो।

१०

बाँदर कोठाबाट निस्किएर कौसीमा गयो। कौसी नजिकैको खम्बामा गयो। खम्बाबाट सुरेली खेलेर तल आयो। अनि स्वयम्भूतिर भाग्यो।

शीर्षक पृष्ठ

बाँदरको यात्रा

Images on pages Front Cover, १, २, ३, ३, ५, ६ by © 2018 google. CC-BY-ND 3.0.

Images on pages ४, ७, ८ by © 2018 google.

Images on pages ९, १० by International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

पछाडिको आवरण पृष्ठको भित्रपट्टी

शिक्षाबाट नै परिवर्तन सम्भव छ ।

The End